P6_TA(2006)0605
Is-Sitwazzjoni fil-Gżejjer Fiji
Riżoluzzjoni tal-Parlament Ewropew dwar is-Sitwazzjoni fil-Gżejjer Fiji
Il-Parlament Ewropew,
—wara li kkunsidra r-riżoluzzjonijiet tiegħu tat-8 ta' Settembru 2000 dwar is-sitwazzjoni fil-Gżejjer Fiji (1),
—wara li kkunsidra l-istqarrija tal-Presidenza ta' l-UE tal-5 ta' Diċembru 2006 dwar il-kolp ta' stat militari
fil-gżejjer Fiji,
—wara li kkunsidra l-istqarrija tal-5 ta' Diċembru 2006 mis-Segretarju Ġenerali tan-NU dwar il-ħakma tas-
setgħa mill-militar fil-gżejjer Fiji,
—wara li kkunsidra d-dikjarazzjoni tal-Kummissarju Għoli għad-Drittijiet tal-Bniedem tan-NU tas-6 ta'
Diċembru 2006;
—wara li kkunsidra r-Regola 115(5) tar-Regoli ta' Proċedura tiegħu,
A. billi l-Komodor Bainimarama waqqa' l-gvern elett b'mod demokratiku tal-Gżejjer Fiji permezz tal-kolp ta'
stat tal-5 ta' Diċembru 2006, u wera disprezz lejn il-kostituzzjoni tal-Gżejjer Fiji u l-istat tad-dritt, lejn il-
poplu tal-Gżejjer Fiji u l-istituzzjonijiet tradizzjonali tal-Gżejjer Fiji,
B. billi seħħew żewġ kolpi ta' stat militari bejn Mejju u Settembru 1987, immexxija mit-Tenent Kurunell
Sitiveni Rabuka u persuni indiġeni tal-gżejjer Fiji,
Ċ. billi fid-19 ta' Mejju 2000, grupp armat żamm lill-ewwel Prim Ministru ta' etniċità Indjana, Mahendra
Chaudhry, u lil diversi Membri tal-Parlament bħala ostaġġi għal diversi ġimgħat,
D. billi l-kriżi qed tkisser l-ekonomija tal-gżejjer Fiji —qed toħloq dewmien fil-produzzjoni taz-zokkor, qed
tnaqqas l-attività fis-settur turistiku b'mod drastiku, u tħalli lil eluf ta' nies bla xogħol,
E. billi fl-2004 l-UE reġgħet bdiet tagħti għajnuna għall-iżvilupp ekwivalenti għat 23 miljun Euro lill-Gżejjer
Fiji permezz tad-Disa' Fond Ewropew għall-Iżvilupp, liema għajnuna għandha l-għan li tipprovdi aċċess
indaqs għall-edukazzjoni u għat-taħriġ għall-gruppi etniċi kollha,
F. billi r-rispett għad-drittijiet tal-bniedem, għall-prinċipji demokratiċi u l-istat tad-dritt huma element
essenzjali tal-Ftehima ta' Sħubija ta' Cotonou, li tiggverna r-relazzjonijiet bejn l-Istati ta' l-ACP u l-UnjoniEwropea,
G. billi l-koperazzjoni għall-iżvilupp bejn il-gżejjer Fiji u l-UE tmur lura għall-1975,
H. billi l-Commonwealth iddeċieda li jissospendi s-sħubija tal-Gżejjer Fiji fil-kunsilli tiegħu tat-teħid tad-
deċiżjonijiet,
1. Jikkundanna bil-qawwa l-ħtif tas-setgħa tal-gvern elett b'mod demokratiku tal-Gżejjer Fiji mill-forzi mili-
tari tal-Gżejjer Fiji, u jtenni l-oppożizzjoni l-aktar qawwija tiegħu għal azzjonijiet li jdgħajfu l-proċess demok-ratiku fil-Gżejjer Fiji;
2. Jitlob li l-forzi militari joqgħodu lura u li jagħtu lura s-setgħa lill-gvern elett demokratikament;
3. Jemmen li soluzzjoni dejjiema għall-kriżi politika attwali tista' tinkiseb biss permezz ta' mezzi paċifiċi li
jirrispettaw l-interessi tal-komunitajiet kollha;
4. Jenfasizza li qed tissawwar oppożizzjoni paċifika għar-reġim militari wara li l-Prim Ministru mkeċċi għa-
mel talba għal reżistenza paċifika, u li kemm il-Kunsill il-Kbir tal-Kapijiet kif ukoll gruppi influwenti tal-
knisja diġà ikkundannaw il-kolp;23.12.2006 898 Il-Ġurnal Uffiċjali ta' l-Unjoni Ewropea
Il-Ħamis, 14 ta' Diċembru 2006MT
(1)ĠU C 135, 7.5.2001, p. 302.
5. Ifakkar li l-Gżejjer Fiji kellhom elezzjonijiet ġenerali f'Mejju 2006, li ġew meqjusa bħala kredibbli minn
osservaturi internazzjonali, inkluża, b'mod partikulari, Missjoni sostanzjal ta' Osservazzjoni ta' l-Elezzjonijiet
mill-UE;
6. Ifakkar li l-gvern ta' koalizzjoni imsawwar mill-Prim Ministru Qarase wara l-elezzjonijiet għandu leġitti-
mità demokratika sħiħa, kif ukoll maġġoranza kbir ħafna fil-Parlament;
7. Jisħaq li l-futur tas-soċjetà multi-etnika tal-Gżejjer Fiji tiddependi mill-kredibilità u l-leġittimità ta' l-isti-
tuzzjonijiet demokratiċi imsejsa fuq il-prinċipju tal-bniedem, ikun xi jkun in-nisel etniku tiegħu, kif appoġġ-jati mill-komunitajiet kollha;
8. Jissuġġerixxi li fil-gżejjer Fiji titwaqqaf “kummissjoni tal-verità u r-rikonċiljazzjoni” bħala kontribut
għall-koeżistenza paċifika bejn iż-żewġ komunitajiet prinċipali tal-pajjiż;
9. Jistieden lill-Kummissjoni u lill-Istati Membri sabiex b'mod immedjat jissospendu kull għajnuna mhux
umanitarja lill-Gżejjer Fiji, kif speċifikat f'Artikolu 96 tal-Ftehima ta' Sħubija ta' Cotonou; bl-eċċezzjoni ta'programmi edukattivi, sakemm dawn jiġu mwettqa minn NGOs;
10. Jistieden lill-UE sabiex twettaq projbizzjoni immedjata fuq l-ivvjaġġar sabiex iżommu lil membri tal-
forzi militari, lill-familji tagħhom u lil kwalunkwe persuna oħra marbuta mal-kolp ta' stat milli jidħlu fl-IstatiMembri;
11. Jistieden lill-Membri kollha tal-Forum tal-Gżejjer tal-Pa ċifiku u partijiet oħra reġjonali u internazzjonali
konċernati, sabiex jagħmlu pressjoni biex isibu soluzzjoni għas-sitwazzjoni u sabiex tinkiseb stabilità poli-
tika, ekonomika u soċjali dejjiema fil-Gżejjer Fiji;
12. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni,
il-Gvernijiet ta'l-Istati Membri ta' l-UE, lis-Segretarju Ġenerali tan-NU, lis-Segretarju Ġenerali tal-Common-
wealth, lill-Gvernijiet tal-pajjiżi tal-Forum tal-Gżejjer tal-Pa ċifiku, inklużi l-Awstralja u New Zealand, u l-gver-
nijiet u l-Pajjiżi Msieħba tad-Djalogu Post-Forum, inklużi l-Istati Uniti.
P6_TA(2006)0606
L-involviment tal-qawwiet tan-NU fl-abbuż sesswali fil-Liberja u f'Haiti
Riżoluzzjoni tal-Parlament Ewropew dwar l-involviment tal-qawwiet tan-NU fl-abbuż sesswali fil-
Liberja u f'Haiti
Il-Parlament Ewropew,
—wara li kkunsidra l-Konferenza ta' Livell Għoli tan-NU dwar il-Qerda ta' l-Isfruttament u l-Abbuż Sesswali
minn Persunal tan-NU u ta' NGOs li saret fi New York fl-4 ta' Diċembru 2006 u r-rimarki li għamel is-SegretarjuĠenerali waqt dik il-konferenza,
—Wara li kkunsidra r-raba' Konvenzjoni ta' Ġinevra ta' l-1949 dwar il-ħarsien ta' persuni ċivili f'perijodu
ta' gwerra u l-protokolli addizzjonali ta' l-1977 li jistipulaw li n-nisa għandhom jitħarsu mill-istupru uminn kull forma oħra ta' vjolenza sesswali,
—Wara li kkunsidra d-Dikjarazzjoni ta' l-20 ta' Diċembru 1993 dwar il-Qerda tal-Vjolenza Kontra n-Nisa u
l-Konvenzjoni tan-Nazzjonijiet Uniti ta' l-20 ta' Novembru 1989 dwar id-Drittijiet tat-Tfal,
—wara li kkunsidra r-Riżoluzzjoni tal-Kunsill tas-Sigurta' 1325 (2000) tal-31 ta' Ottubru 2000 dwar in-
Nisa, il-Paċi u s-Sigurtà,23.12.2006 899 Il-Ġurnal Uffiċjali ta' l-Unjoni Ewropea
Il-Ħamis, 14 ta' Diċembru 2006MT